Hiiumaal Kärdla lennuväljal toimub homme 30 auto ja 15 mootorratta osavõtul kiirendusvõistlus. Hiiumaal on väga hea kattega lennuväli, samuti ei tule siia ülemäära palju rahvast, mistõttu võistelda on turvalisem, kiitis Speedrocki eestvedaja Toomas Villo Hiiumaad. Võistluse lõpetab pidu Malvaste motellis koos Smilersiga. Tasub meeles pidada, et võistlusel on muuhulgas keelatud vihameelsus ja liigjoove, rääkimata  looduse rüüstamisest.